PATVIRTINTA

Kauno miesto savivaldybės

administracijos direktoriaus

2020 m. birželio 15 d.

įsakymu Nr. A-[1861](a201861.docx)

**PROJEKTO „SOCIALINIŲ PASLAUGŲ INFRASTRUKTŪROS TINKLO**

**KŪRIMAS IR PLĖTRA ASMENIMS, TURINTIEMS PROTO IR (ARBA) PSICHIKOS NEGALIĄ, KAUNO MIESTO SAVIVALDYBĖJE“**

**PARTNERIŲ ATRANKOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“partnerių atrankos tvarkos aprašas (toliau – Aprašas) nustato reikalavimus projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ (toliau – Projektas) veikloms ir Projekto partneriams (toliau – partneriai), paraiškų dalyvauti partnerių atrankoje (toliau – paraiškos) teikimo ir vertinimo tvarką.
2. Aprašas parengtas vadovaujantis:
	1. Lietuvos Respublikos socialinių paslaugų įstatymu;
	2. Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“;
	3. 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašu Nr. 2 „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią“, patvirtintu Lietuvos Respublikos socialinės apsaugos ir darbo ministro 2020 m. kovo 16 d. įsakymu Nr. A1-226 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr. 2 patvirtinimo“.
3. Projekto tikslas – sukurti sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje.
4. Tinkama Projekto tikslinė grupė yra proto ir (arba) psichikos negalią turintys darbingo amžiaus asmenys, gaunantys socialinės globos paslaugas pertvarkomose socialinės globos įstaigose, ar Kauno miesto neįgalieji, turintys proto ir (arba) psichikos negalią.
5. Numatoma, kad įgyvendinant Projektą Kauno mieste bus modernizuojamos esamos ir (arba) įkuriamos naujos socialinių paslaugų įstaigos:
	1. socialinės dirbtuvės – panaudojamos 1 potencialaus partnerio turimos patalpos ir jos aprūpinamos reikiama įranga;
	2. dienos užimtumo centras / socialinės dirbtuvės – 2 dienos centrai kartu su socialinėmis dirbtuvėmis, skirti asmenims, turintiems proto ir (arba) psichikos negalią;
	3. grupinio gyvenimo namai – 4 namai, skirti asmenims, turintiems proto ir (arba) psichikos negalią.
6. Atrankos tikslas – atrinkti partnerius, kurie užtikrintų kokybiškas grupinio gyvenimo namuose ir dienos užimtumo centre / socialinėse dirbtuvėse teikiamas paslaugas asmenims, turintiems proto ir (arba) psichikos negalią, Projekto įgyvendinimo laikotarpiu Kauno mieste.
7. Kauno miesto savivaldybės tarybai pritarus, Kauno miesto savivaldybės administracija, įgyvendindama Projektą, su partneriu sudarys grupinio gyvenimo namų, dienos užimtumo / socialinių dirbtuvių veiklai vykdyti nuosavybės teise valdomos žemės ir kito nekilnojamojo turto panaudos (ar kitas turto perdavimo metu galiosiantis turto valdymo teisinis reglamentavimas) sutartį po šio turto įsigijimo, įregistravimo ir pritaikymo neįgaliųjų poreikiams.
8. Apraše vartojamos sąvokos:
	1. **Dienos užimtumo centras** – socialinės priežiūros paslaugas asmenims, turintiems proto ir (arba) psichikos negalią, teikianti įstaiga, siekianti ugdyti šių asmenų savarankiškumą, gerinti jų gyvenimo kokybę ir įgalinti visaverčiam socialiniam gyvenimui bendruomenėje.
	2. **Grupiniai gyvenimo namai –** socialinių paslaugų įstaiga, kurioje sukuriamos namų aplinkos sąlygos, teikiama kompleksinė pagalba ir kurioje gyvena iki 10 nesavarankiškų ar iš dalies savarankiškų proto ir (arba) psichikos negalią turinčių asmenų, kuriems reikalinga nuolatinė globa. Grupinio gyvenimo namų gyventojams socialinės, sveikatos priežiūros, užimtumo, švietimo, kultūros ir kitos paslaugos organizuojamos ir teikiamos bendruomenėje.
	3. **Socialinės dirbtuvės** − ne pelno siekiantis organizacinis vienetas, kuriame vykdoma asmenų, turinčių proto ir (arba) psichinę negalią, darbinio užimtumo veikla, nesusijusi su darbo santykiais, siekiant pagaminti rinkoje paklausius produktus ir (ar) teikti paslaugas.
	4. Kitos Apraše vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose, reglamentuojančiuose socialinių paslaugų teikimą, apibrėžtas sąvokas.
9. Informacija apie partnerių atranką skelbiama Kauno miesto savivaldybės interneto svetainėje (www.kaunas.lt).

**ii skyrius**

**REMIAMOS VEIKLOS IR REIKALAVIMAI JOMS**

1. Projekto veiklos, kurioms vykdyti atrenkami partneriai:
	1. Socialinės dirbtuvės:
		1. Socialinėse dirbtuvėse sudaromos galimybės neįgaliesiems su specialistų pagalba įgyti darbinius įgūdžius, atliekant realias darbo užduotis, ir didinti jų galimybes įsidarbinti atviroje darbo rinkoje. Paslaugos teikiamos remiantis Lietuvos Respublikos teisės aktais, reglamentuojančiais socialinių dirbtuvių asmenims, turintiems proto ir (ar) psichikos negalią, veiklos modelį.
		2. Socialinėse dirbtuvėse paslaugos teikiamos darbingo amžiaus proto ir (arba) psichikos negalią turintiems asmenims, kurie nori ir gali atlikti atitinkamas realias darbo užduotis, reikalingas gaminiui pagaminti ar paslaugai suteikti, ir prioritetas teikiamas grupinio gyvenimo namuose paslaugas gaunantiems ir kitiems Kauno miesto neįgaliesiems, kuriems pagal individualios pagalbos planus nustatytas socialinių dirbtuvių poreikis.
		3. Socialinėse dirbtuvėse paslaugos negali būti teikiamos stacionarios socialinės globos įstaigos teritorijoje, asmens su negalia namuose arba darbas negali būti atliekamas nuotoliniu būdu.
		4. Socialinėms dirbtuvėms panaudojamos potencialaus partnerio turimos patalpos, jos aprūpinamos reikiama įranga, įrenginiais užimtumo veikloms vykdyti (socialinių dirbtuvių veikla skirta paslaugų (tvarkymas, valymas) teikimo gamybos įmonėms ir fiziniams asmenims įgūdžiams ugdyti).
	2. Grupinio gyvenimo namai:
		1. Grupinio gyvenimo namai negali būti steigiami tame pačiame žemės sklype ar pastate su socialinės globos namais, kitais bendruomeniniais vaikų globos namais ar grupinio gyvenimo namais. Grupinio gyvenimo namai taip pat negali būti steigiami pastatuose, kuriuose veikia kitos socialinių paslaugų, sveikatos priežiūros, švietimo ar ugdymo įstaigos.
		2. Grupinio gyvenimo namuose teikiamos ilgalaikės socialinės globos paslaugos asmenims su proto ir (arba) psichikos negalia. Šių namų gyventojams užtikrinamos orios gyvenimo sąlygos: viename kambaryje gali gyventi ne daugiau kaip 2 asmenys, aprūpinama reikiamu inventoriumi, sudaromos sąlygos asmeniui pačiam pagal savo norus ir galimybes įsirengti gyvenamąją aplinką (kambarį), taip pat užtikrinama, kad kiekvienas gyventojas gautų būtinas paslaugas tose srityse, kuriose asmuo pats negali apsitarnauti. Organizuojamas šiuose namuose gyvenančių asmenų darbinis užimtumas, darbinių įgūdžių ugdymas, atsižvelgiant į jų savarankiškumo lygį, pomėgius ir galimybes.
	3. Dienos užimtumo centro / socialinių dirbtuvių tikslas – užtikrinti asmenims, turintiems proto ir (arba) psichikos negalią, prasmingą veiklą dienos metu, siekiant ugdyti ir palaikyti jų savarankiškumą, gerinti gyvenimo kokybę, ugdyti, lavinti ir palaikyti bendruosius ir specialiuosius darbinius įgūdžius, atliekant prasmingas darbinio užimtumo veiklas, ir įgalinti neįgaliuosius visaverčiam socialiniam gyvenimui bendruomenėje.

**III skyrius**

**REIKALAVIMAI PARTNERIUI**

1. Partneriais gali būti:
	1. biudžetinės įstaigos;
	2. viešosios įstaigos;
	3. asociacijos;
	4. religinės bendruomenės ar bendrijos;
	5. labdaros ir paramos fondai.
2. Partneriu negali būti organizacija, jeigu:
	1. yra likviduojama;
	2. yra neįvykdžiusi mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;
	3. paraiškoje arba jos prieduose pateikė klaidinamą arba melagingą informaciją.
3. Partneriai turi atitikti šiuos bendruosius reikalavimus:
	1. Juridinio asmens įstatuose arba nuostatuose yra numatytos socialinės paslaugos neįgaliesiems ar kita su neįgaliųjų socialine integracija susijusi veikla.

Juridinio asmens vadovas neturi teistumo arba teistumas yra išnykęs ar panaikintas; juridiniam asmeniui nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms).

Juridinis asmuo neturi su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba pagal kitos valstybės teisės aktus, kiekvienu atveju skola neviršija 50 Eur (ši nuostata netaikoma įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai).

Juridiniam asmeniui nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo.

Juridiniam asmeniui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų).

 Prioritetas teikiamas partneriams, kurie:

turi patirties teikiant paslaugas asmenims, turintiems proto ir (arba) psichikos negalią, pagal 5 punkte nurodytų įstaigų veiklos ar panašų pobūdį;

yra įgyvendinę (įgyvendina) socialinės srities projektus;

paslaugas teiks kuo didesniam paslaugų gavėjų skaičiui;

 įgyvendinant Projektą prisidės savo materialiniais ištekliais.

**IV SKYRIUS**

**PARAIŠKŲ TEIKIMAS**

 15. Organizacijos, norinčios dalyvauti partnerių atrankoje, turi užpildyti paraišką (1 priedas).

1. Paraiška turi būti pasirašyta asmens, turinčio teisę veikti organizacijos vardu, nurodant vardą, pavardę ir pareigas, ir patvirtinta antspaudu, jei tokį antspaudą organizacija privalo turėti.
2. Paraiška turi būti užpildyta kompiuteriu lietuvių kalba, atspausdinta ir kartu su kitais teikiamais dokumentais susegta į aplanką. Visi paraiškos ir prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė. Paskutinio lapo antroje pusėje paraiška turi būti patvirtinta organizacijos ar jo įgalioto asmens parašu, turi būti nurodytas įgalioto asmens vardas, pavardė, pareigos ir paraišką sudarančių lapų skaičius.
3. Kartu su paraiška atrankai privaloma pateikti šiuos dokumentus:
	1. organizacijos steigimo dokumentų (įstatų arba nuostatų) kopiją;
	2. vadovo ar jo įgalioto asmens pasirašytą laisvos formos pažymą, patvirtinančią, kad:
		1. organizacija nėra likviduojama;
		2. organizacija yra įvykdžiusi mokesčių ar socialinio draudimo įmokų mokėjimo įsipareigojimus pagal Lietuvos Respublikos teisės aktus;
		3. nevyksta teisminiai ginčai ar nėra įsiteisėjęs teismo sprendimas, kad organizacija pažeidė kitą sutartį dėl paramos skyrimo iš Europos Sąjungos arba Lietuvos Respublikos valstybės biudžeto lėšų.
4. Organizacija gali pateikti ir kitus dokumentus ir (arba) informaciją, galinčius padėti vertinti paraišką.
5. Pasirašyta popierinė paraiška su priedais teikiama užklijuotame voke su užrašu „Projekto „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią Kauno miesto savivaldybėje“ partnerių atrankai“ Kauno miesto savivaldybės administracijos Socialinių paslaugų skyriui adresu: Nemuno g. 29, 44251 Kaunas, ir PDF formatu elektroninė versija el. paštu erika.mockiene@kaunas.lt. Paraiška gali būti pateikta registruotu laišku. Paraiška turi būti pateikta iki skelbime, paskelbtame Kauno miesto savivaldybės interneto svetainėje (www.kaunas.lt), nustatyto termino paskutinės dienos.
6. Visos būtinų pateikti dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.
7. Atrankoje dalyvaujanti organizacija iki galutinio paraiškų pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu jis pateiktas raštu iki paraiškų pateikimo termino pabaigos.
8. Atranka laikoma įvykusia, jeigu pateikiama bent viena paraiška.
9. Atrankai pasibaigus, paraiškos organizacijoms negrąžinamos. Paraiškos saugomos Lietuvos Respublikos teisės aktų nustatyta tvarka.

**V SKYRIUS**

**PARAIŠKŲ VERTINIMAS IR PARTNERIO ATRANKA**

1. Paraiškų vertinimas turi būti atliktas ne vėliau kaip per 5 darbo dienas nuo paraiškų pateikimo termino pabaigos.
2. Paraiškų vertinimą atlieka partnerių atrankos komisija, sudaryta Kauno miesto savivaldybės administracijos direktoriaus įsakymu (toliau – Komisija).
3. Komisija nustačiusi, kad paraiška neatitinka Aprašo 13 punkte nustatytų reikalavimų, el. paštu paprašo organizaciją pateikti trūkstamą informaciją ir nustato tokios informacijos pateikimo terminą, kuris negali būti ilgesnis kaip 3 darbo dienos.
4. Organizacijai nepateikus prašomos informacijos, Komisija priima sprendimą atmesti paraišką ir apie tai per 3 darbo dienas el. paštu informuoja organizaciją.
5. Paraiškos kokybės vertinimas atliekamas užpildant vertinimo anketos formą (2 priedas). Paraišką vertina ne mažiau kaip du Komisijos nariai.
6. Paraiškos vertinamos balais. Didžiausia skirtina balų suma – 60 balų.
7. Vertinant paraišką apskaičiuojamas paraišką vertinusių dviejų Komisijos narių paraiškai skirtų balų vidurkis. Jei dviejų komisijos narių paraiškai skirtų balų skirtumas yra didesnis kaip 30 balų, paraišką vertina trečiasis Komisijos sprendimu paskirtas Komisijos narys. Šiuo atveju vertinant paraišką apskaičiuojamas paraišką vertinusio trečiojo Komisijos nario skirto balo ir vieno iš pirmųjų dviejų paraišką vertinusių Komisijos narių skirto balo, artimesnio trečiojo Komisijos nario skirtam balui, vidurkis.
8. Komisijos siūlyme dėl organizacijų įtraukimo į partnerių sąrašą organizacijos surašomos pagal jų paraiškoms skirtus balus – nuo aukščiausio iki žemiausio balo.
9. Jeigu paraiškos surenka vienodą balų skaičių, pirmenybė teikiama paraiškai, kurioje yra nurodyti didesni planuojamų teikti paslaugų ir tikslinės grupės mastai, todėl organizacija labiau prisidėtų vykdant Projektą.
10. Atranką laimi organizacijos, kurių paraiškos surenka daugiausia balų. Paraiškos surinkusios mažiau nei 25 balus yra atmetamos.
11. Atrankos nelaimėjusios organizacijos apie rezultatus per 5 darbo dienas informuojamos el. paštu, nurodant sprendimo priėmimo priežastis ir apskundimo tvarką.
12. Partnerių sąrašas atsižvelgiant į Komisijos siūlymus tvirtinamas Kauno miesto savivaldybės administracijos direktoriaus įsakymu.
13. Atranką laimėjusios organizacijos apie tai informuojamos el. paštu per 5 darbo dienas nuo partnerių sąrašo patvirtinimo dienos, o apie atrankos rezultatus skelbiama Kauno miesto savivaldybės interneto svetainėje.

**VI SKYRIUS**

**BAIGIAMOSIOS NUOSTATOS**

1. Organizacijos yra atsakingos už teikiamų dokumentų ir duomenų teisingumą.
2. Organizacijai el. paštu siunčiami klausimai ir prašymai, susiję su paraiškos teikimu atrankai, laikomi oficialiais.
3. Kauno miesto savivaldybės administracija neprisiima atsakomybės, jei dėl paraiškoje nurodytų klaidingų duomenų ryšiams palaikyti (adreso, telefono, el. pašto adreso) organizacijos nepasiekia laiškai arba su ja negalima susisiekti telefonu.
4. Kauno miesto savivaldybės administracija su organizacijomis, įrašytomis į Kauno miesto savivaldybės administracijos direktoriaus įsakymu patvirtintą partnerių sąrašą, sudaro jungtinės veiklos sutartį, kurioje nustatomos tarpusavio teisės ir pareigos įgyvendinant Projektą.
5. Iškilę ginčai dėl partnerių atrankos sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“partnerių atrankos tvarkos aprašo

1 priedas

**(Paraiškos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos teikėjo pavadinimas)

Kauno miesto savivaldybės administracijai

**PARAIŠKA DALYVAUTI PROJEKTO „SOCIALINIŲ PASLAUGŲ INFRASTRUKTŪROS TINKLO KŪRIMAS IR PLĖTRA ASMENIMS, TURINTIEMS PROTO IR (ARBA) PSICHIKOS NEGALIĄ, KAUNO MIESTO SAVIVALDYBĖJE“ PARTNERIŲ ATRANKOJE**

2020 m. \_\_\_\_\_\_\_\_\_\_\_\_\_\_\_ d. Nr.

|  |
| --- |
| **1. Informacija apie organizaciją**  |
| Adresas |  |
| Kodas |  |
| Telefono numeris |  |
| Elektroninio pašto adresas |  |
| Banko rekvizitai (sąskaitos numeris, banko pavadinimas, kodas) |  |
| Vadovo vardas, pavardė  |  |
| Kontaktinio asmens vardas, pavardė |  |
| Kontaktinio asmens telefono numeris, elektroninio pašto adresas |  |
| **2. Organizacijos turimi ištekliai ir patirtis** |
| Trumpas organizacijos aprašymas | (Trumpai aprašoma organizacijos vykdoma veikla) |
| Organizacija yra įgyvendinusi socialinės srities projektus | (Nurodoma, kokius projektus organizacija yra įgyvendinusi per pastaruosius 3 metus) |
| Veiklos tęstinumas | (Nurodomas veiklos tęstinumas, ar numatoma tęsti veiklą pasibaigus projekto įgyvendinimo laikotarpiui, paslaugų teikimo vizija) |
| **3. Informacija apie paslaugų teikimą** |
| Paslaugų aprašymas  | (Aprašoma, kokias paslaugas organizacija planuoja teikti, pateikiamas paslaugas gausiančių asmenų skaičius, paslaugų teikimo trukmė, dažnumas; nurodoma, kurioje Kauno miesto teritorijoje bus vykdoma veikla) |
| Žmogiškųjų išteklių aprašymas | (Nurodomas turimas ir planuojamas įdarbinti specialistų, teiksiančių paslaugas, pareigybių skaičius, funkcijos, numatomas jų darbo krūvis) |
| **4. Pageidaujamos vykdyti projekto veiklos** |

|  |  |  |
| --- | --- | --- |
| Veiklos | Pageidaujamos vykdyti veiklos  | Paslaugos gavėjų skaičius |
| Socialinės dirbtuvės |  |  |
| Dienos užimtumo centras / socialinės dirbtuvės asmenims, turintiems proto ir (ar) psichikos negalią  |  |  |
| Grupinio gyvenimo namai asmenims, turintiems proto ir (ar) psichikos negalią |  |  |
| **5. Turimi ištekliai projektui įgyvendinti** *(jei**organizacija prisidės* *savo materialiniais ištekliais, pagrįsti)* |
| (Organizacijos turimi materialiniai ištekliai Projekto veiklai įgyvendinti (patalpos, ryšio, transporto priemonės, piniginės lėšos, įranga ir kt.); koks organizacijos papildomas indėlis įgyvendinant projektą) |
| **6. Prie paraiškos pridedamų privalomų pateikti dokumentų sąrašas** |

|  |  |  |
| --- | --- | --- |
| Eil. Nr. | Dokumento pavadinimas | Lapų skaičius |
|  |  |  |
|  |  |  |
|  |  |  |
|  |  |  |

Su paraiška būtina pateikti Projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“partnerių atrankos tvarkos aprašo 18 punkte nurodytus dokumentus.

Organizacija garantuoja, kad paraiškoje ir jos prieduose nėra pateikta klaidinama arba melaginga informacija.

Organizacija, teikdama paraišką atrankai, sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

Projekto „Socialinių paslaugų infrastruktūros

tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ partnerių atrankos aprašo

2 priedas

**(Paraiškos vertinimo anketos forma)**

**PARAIŠKOS DALYVAUTI PROJEKTO „SOCIALINIŲ PASLAUGŲ INFRASTRUKTŪROS TINKLO KŪRIMAS IR PLĖTRA ASMENIMS, TURINTIEMS PROTO IR (ARBA) PSICHIKOS NEGALIĄ, KAUNO MIESTO SAVIVALDYBĖJE“~~,~~ PARTNERIŲ ATRANKOJE**

**VERTINIMO ANKETA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraišką pateikusios organizacijos pavadinimas)

|  |  |  |  |
| --- | --- | --- | --- |
| Eil.Nr. | Vertinimo kriterijai | Rekomenduojamos balų ribos | Skiriamų balų skaičius, komentaras |
| 1. | Atitiktis Projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ partnerių atrankos tvarkos aprašo (toliau – Aprašas) 13 punkte nurodytiems reikalavimams:atitinkaiš dalies atitinkaneatitinka | 6–101–50 |  |
| 2. | Paslaugų aprašymas(aiškiai įvardytos paslaugos, kurios bus teikiamos):aiškiai įvardytatrūksta aiškumo  | 6–101–5 |  |
| 3. | Patirtis bei kompetencija, teikiant socialines paslaugas asmenims, turintiems proto ar psichinę ?ir (arba) psichikos negalią:turi didesnę kaip 3 metų patirtįturi iki 3 metų patirtįturi iki 1 metų patirtįneturi patirties | 6–103–51–30 |  |
| 4. | Socialinės srities projektų įgyvendinimas:3 ir daugiau įgyvendintų (įgyvendinamų) projektų2 įgyvendinti (įgyvendinami) projektai1 įgyvendintas (įgyvendinamas) projektasnėra įgyvendintų (įgyvendinamų) projektų | 8–103–71–30 |  |
| 5. | Atitiktis Aprašo 14 punkte nurodytiems prioritetams:atitinka visusatitinka 3 prioritetusatitinka 2 prioritetusatitinka 1 prioritetąneatitinka nė vieno prioriteto | 108640 |  |
| 6. | Turimi ištekliai projektui „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ įgyvendinti:gali prisidėti ne mažiau kaip 5 proc. nuo projekto turto vertėsgali iš dalies prisidėti iki 5 proc. projekto turto vertėsnegali prisidėti  | 6–101–50 |  |
| **Bendra balų suma** | **60** |  |
| **Paraiškos privalumai** |  |
| **Paraiškos trūkumai** |  |
| **Komisijos nario išvada** |  |

Paraiška, kuriai skirta nuo 25 iki 60 balų, yra remtina, mažiau nei 25 balai – atmestina.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (vertintojo pareigų pavadinimas) (parašas) (vardas, pavardė)